Imtella' Mejju 30, 2021 Il-partiti fl-Oppożizzjoni f'Iżrael qed joqorbu iżjed viċin li jiffurmaw gvern li jwassal għall-tmiem it-tmexxija tal-Prim Ministru preżenti Benjamin Netanyahu – l-iktar li dam f'din il-kariga f'Iżrael. Il-mexxej tal-partiti ċentrali, Yair Lapid, qed ikun irrappurtat li jista' jilħaq qbil mal-mexxej ultra-nazzjonalist Naftali Bennett biex jiffurmaw gvern ta' koalizzjoni. Lapid għandu sa nhar l-Erbgha biex jifforma gvern ġdid. Osservaturi politiċi Iżraeljani qalu li jekk jintlaħaq qbil, Naftali Bennet iservi bħala Prim Ministru għal sentejn, b'Yair Lapid jieħu f'idejh is-sentejn ta' wara. Benjamin Netanyahu, mexxej tal-Partit Likud, ma rnexxilux iġib il-maġġoranza tal-voti fl-elezzjoni ta' Marzu u ma wasalx għall-qbil mal-partiti l-oħra biex jifforma gvern ta' koalizzjoni. Netanyahu, li għandu 71 sena, ilu jmexxi lill-Iżrael 12-il sena u qed jiffaċċja akkużi ta' korruzzjoni.